
REPUBLIKA HRVATSKA
OPĆINSKI SUD U SESVETAMA 
STALNA SLUŽBA U VRBOVCU                     		

						PRAVNA STVAR:
				                     TUŽITELJ: MEĐIMURJE PLIN d.o.o.
					           TUŽENIK: Ivana Pavić Jakšić
					            RADI: isplate

POZIV ZA PRIPREMNO ROČIŠTE
				U SPORU MALE VRIJEDNOSTI
 
	Pozivamo Vas na ročište u gornjoj pravnoj stvari, dana 6. listopada 2026. u 9,30 sati  ovom sudu, soba broj 15.	
	Umjesto stranke na ročište može pristupiti ovlašteni opunomoćenik. 

	U postupku u sporovima male vrijednosti stranke su dužne najkasnije u tužbi, odnosno odgovoru na tužbu iznijeti sve činjenice na kojim temelje svoje zahtjeve i predložiti dokaze potrebne za utvrđivanje iznijetih činjenica (čl. 461. a. st. 2. ZPP). Stranke mogu na pripremnom ročištu iznositi nove činjenice i predlagati nove dokaze samo ako ih bez svoje krivnje nisu mogle iznijeti, odnosno predložiti u tužbi, odnosno odgovoru na tužbu (čl. 461.a. st. 3. ZPP). Nove činjenice i dokaze koje su stranke iznijele, odnosno predložile na pripremnom ročištu protivno čl. 461. a. st. 3. ZPP sud neće uzeti u obzir (čl. 461. st. 4. ZPP). Po okončanju pripremnog ročišta, sud će rješenjem zaključiti prethodni postupak (čl. 292. st. 7. ZPP). Ročište za glavnu raspravu sud zakazuje u rješenju o zaključenju prethodnog postupka (čl. 293. st. 1. ZPP). 
UPOZORENJA:
Smatrat će se da je tužitelj povukao tužbu ako ne dođe na pripremno ročište, na koje je uredno pozvan, ako se tuženik na tom ročištu ne upusti u raspravljanje o glavnoj stvari. (čl.465.st.1. ZPP). 
Ako s kojeg kasnijeg ročišta izostanu obje stranke, sud će odgoditi ročište. Ako i na novo ročište ne dođu obje stranke, smatrati će se da je tužitelj povukao tužbu (čl. 465. st. 2. ZPP). 
Ako je udovoljeno uvjetima za donošenje presude bez održavanja rasprave iz čl. 332. a. ZPP ili presude zbog ogluhe iz čl. 331.b. ZPP sud neće održati pripremno ročište, nego će strankama dostaviti pisani otpravak presude (čl. 284. st. 5. ZPP). 
Presuda ili rješenje kojim se završava spor u postupku u sporovima male vrijednosti može se pobijati samo zbog pogrešne primjene materijalnog prava i zbog bitnih povreda odredaba parničnog postupka iz čl. 354. st. 2. Zakona o parničnom postupku, osim zbog povrede iz čl. 354 st. 2. toč. 3. ZPP (čl. 467. st. 1. ZPP).  
U Vrbovcu 2. lipnja 2026.					
		                                                                                         Sudac
							                           Ljiljana Košić, v. r.
Dostaviti:
1. pun. tužitelja 
2. tuženicu

Za točnost otpravka-ovlašteni službenik:
                Kristina Nagy
